Corea celebra la VIII Cavalcada Solidària de Halloween - Nit de les Ànimes el pròxim 31 d'octubre
21 octubre 2019

## Corea celebra la VIII Cavalcada Solidària de Halloween - Nit de les Ànimes el pròxim 31 d'octubre21 octubre 2019Última actualització: 14 juliol 2025

![](../gestion/img/_AO_8019-copia.jpg)  
  

El President de la Junta de Districte de Corea, José Manuel Prieto, ha presentat aquest matí la VII Cavalcada Solidària de Halloween que recorrerà els carrers del barri. Durant la presentació ha estat acompanyat pel president de l'Associació de Veïns de la barriada, Alfonso Rufat.  
  
La cavalcada de Halloween de Corea - Nit de les Ànimes ja és un esdeveniment assentat a Corea i està dirigida a tots els públics. Tindrà lloc el pròxim dijous, a partir de les 18 hores, amb exida des del carrer Tossal, on els més menuts podran canviar la seua aportació solidària per llepolies i berenar.  
La iniciativa compta amb la col·laboració de l'Associació de Veïns, les cinc falles del districte i l'Associació de Comerciants de la barriada a més del Consell dels Joves.  
  
Pel que fa a la introducció de l'epígraf Nit de les Ànimes, el regidor ha explicat que "e_s tracta d'una festa molt arrelada en la cultura popular i pretenem recuperar-la en els pròxim anys amb la col·laboració de col·lectius de la barriada_".  
  
La cavalcada començarà des del carrer Tossal i a més de l'animació habitual, els assistents podran gaudir d'un espectacle de circ i acrobàcies gràcies a la col·laboració del departament de Política Festiva i Escena Urbana. "_La celebració és més multitudinària cada any i prova de l'èxit els que la passada edició es van recollir prop de 2.000 quilos d'aliments no peribles_" va informar **Jose Manuel Prieto** qui ha afegit que aquest any seran més les persones que es beneficien de la solidaritat, ja que tot el recollit serà donat a la Creu Roja, el Centre d'Acollida Sant Francesc d'Assís, el Preventori la nostra Senyora de l'Empar del Real de Gandia i el CAI de Càritas.  
  
El recorregut partirà des del carrer Tossal, i recorrerà el carrer Magistrat Català, la plaça del Jardinet i l'Alqueria Laborde per finalitzar al Centre Social de Corea, on els participants podran gaudir d'una actuació adreçada al públic familiar.**Alfonso Rufat** ha aprofitat la seua intervenció per a fer una crida a la ciutadania perquè participi en la iniciativa. "_Des de l'Associació de Veïns del barri volem convidar a tota Gandia per seguir demostrant que som una barriada i una ciutat solidària. Esperem que tots gaudisquen i es divertisquen amb les activitats que s'han programat_".

[Twittear](https://twitter.com/share)